नई दिल्ली 01 नवम्बर।देश में कोविड महामारी से संक्रमित मरीजों की संख्या लगातार गिरावट दिख रही है। वर्तमान समय में मरीजों की संख्या छह लाख से कम होने के तीन दिन बाद गिरावट का सिलसिला जारी है।
देश में इस समय कोविड मरीजों की संख्या पांच लाख 70 हजार 458 है। इलाज करा रहे रोगियों की संख्या घटकर कुल संक्रमित रोगियों की संख्या के 6.97 प्रतिशत हैं। जिससे नये मरीजों की संख्या में गिरावट का पता चलता है। स्वास्थ्य मंत्रालय ने कहा है कि इस उपलब्धि का कारण केन्द्र सरकार की विस्तृत जांच, समय पर निगरानी, तत्काल अस्पताल में भर्ती कराने और उपचार संबंधी नियमों का कडाई से पालन करने की नीति है।
देश के विभिन्न राज्यों भारत, प्रति दस लाख आबादी पर सबसे कम मरीज़ वाले देशों में शामिल है। भारत में प्रति दस लाख आबादी पर सक्रिय मरीजों की औसत संख्या पांच हजार 930 है और 17 राज्यों और केन्द्रशासित प्रदेशों में यह राष्ट्रीय औसत से भी कम है।